Ritratt: Miguela Xuereb .td_uid_2_61135daf226a4_rand.td-a-rec-img{text-align:left}.td_uid_2_61135daf226a4_rand.td-a-rec-img img{margin:0 auto 0 0} Nicholas Grech, ir-raġel li sallab lil numru ta' qtates fil-Mosta, qed jitlob li jinħeles mill-Isptar Monte Karmeli. Fl-2014, twaqqgħu l-akkużi kollha fil-konfront tar-raġel li llum għandu 44 sena, billi l-Qorti sabet li ma kienx f'sikktu meta wettaq dawn ir-reati. Il-psikjatri maħturin mill-Qorti kienu kkonkludew li huwa ma kellu l-ebda intenzjoni kriminali meta weġġa' lil dawn l-annimali. Minn ittra li nstabet fl-intern ta' wieħed mill-qtates imsallbin, kien instab li r-raġel kien qed isofri minn dwejjaq kbar minħabba li kien għadu ma sabx mara li ferrħitu. Kien kiteb li minflok sab waħda li għamlitlu ħajtu infern. Hu għalhekk kien iddeċieda li joħodha kontra Alla u l-ilsien ħażin tan-nies. L-ewwel każ ta' annimal imsallab imur lura għas-16 ta' Ottubru tal-2011. Minn dakinhar sal-2014 b'kollox kienu nqatlu u ssallbu 13-il annimal: tlett iklieb u għaxart iqtates. Għalhekk kien ġie deċiż li Grech jintbagħat fl-Isptar Monte Karmeli għal żmien indefinit. Fl-2014 L-allegat qattiel tal-qtates ma kellux intenzjoni kriminali It-talba ta' Grech L-Avukata Rachel Tua, li qed tirrappreżenta lil Grech, argumentat li l-klijent tagħha qatt ma kien ta' periklu għas-soċjetà, u li l-aġir tiegħu twettaq għax kien waqaf jieħu l-mediċina, u b'hekk beda jsofri minn skriżofrenija. Dr Tua kompliet tgħid li mill-2014 'l hawn, hu kien qed jinżamm fl-isptar tas-saħħa mentali mingħajr mezzi ta' komunikazzjoni. Sejħet dan l-arrest indefinit wieħed illegali, u qalet li l-klijent tagħha issa rkupra. Hija ppreżentat dokumenti ffirmati minn professjonisti mediċi li jgħidu li Grech ma jistax jinżamm arrestat mingħajr il-prospett li għad jinħeles. Għalhekk, l-Avukata qed titlob lill-Qorti tisma' lix-xhieda involuti fl-assessjar psikjatriku ta' Grech biex jiġi determinat jekk għadx hemm raġuni biex hu jinżamm fl-isptar. Fl-2013 Ritratti: Żewġ qtates oħra jissallbu fil-Mosta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61135daf22b6b_rand.td-a-rec-img{text-align:left}.td_uid_3_61135daf22b6b_rand.td-a-rec-img img{margin:0 auto 0 0}